जब भी भारत अफगानिस्तान के मदद करे के कोशिश करेला तऽ पाकिस्तान के कुछ-कुछ होखे लागेला. शायद पाकिस्तान के लागेला कि दक्षिण एशिया के मुस्लिम राष्ट्रन से करीबी बढ़ावे के हक खाली ओकरे बा.
बाकिर पाकिस्तान अउर अफगानिस्तान के ऐतिहासिक रिश्ता बा बाकिर जब भी भारत अफगानिस्तान के करीब जाये के चाहेला तऽ पाकिस्तान के तकलीफ होखे लागेला. अइसन का बा कि भारत अउर अफगानिस्तान के रिश्ता बेहतर भइल पाकिस्तान के फूटलो आंखिन ना सोहाला. का ओह के एह बात के डर बा कि अगर भारत अउर अफगानिस्तान के रिश्ता बहुत बेहतर हो गइल तऽ अफगानिस्तान से उनकर आपन रिश्ता बिगड़ जाई?
अफगानिस्तान के राष्ट्रपति हामिद करजई पहिलहीं खुला संदेश दे दिहले बाड़े कि भारत के ऊ आपन मित्र मानेलन. एकर सबसे बड़हन उदाहरण ई बा कि करजई 2011 में भारत के साथे रणनीतिक भागीदारी के समझौता कइलन. बाकी साथे-साथे ऊ एह बात के भी धेयान रखलन कि पाकिस्तान नाराज ना हो जाए. दस्तावेज पऽ दस्तखत करे के बाद ऊ कहलन, 'पाकिस्तान हमार जुड़वां भाई हऽ अउर भारत एगो महान दोस्त. हमनी दोस्त के साथे जवन समझौता कइले बानी ओह से भाई पऽ असर ना पड़ी.Ó करजई पाकिस्तान के साथे भी बेहतर रिश्ते बनवले रखले बाड़े अउर भारत के साथ भी रिश्ता सुधारे के प्रयास कइले बाड़े. एही से उनका एह बात के श्रेय तऽ जाते बा कि एह समूचा क्षेत्र में ऊ एगो संतुलन बनावे के काम कइले बाड़े. पाकिस्तान से पुरान रिश्तन के बरकरार रखे अउर भारत से रिश्ता बेहतर करे के प्रयास, ई दूनो काम साथे-साथे करे खातिर उनकर सराहनो होला.
करजई के भारत के संसाधन अउर पाकिस्तान के रणनीतिक सहयोग दूनो के जरूरत बा ताकी तालिबान अउर दोसर आतंकी संगठनन पऽ लगाम कसल जा सको. हालांकि दूनो देश अफगानिस्तान के भविष्य में अपना खातिर एगो बड़हन हिस्सा चाहत बाड़े बाकिर करजई खातिर ईहे बेहतर होई कि ऊ दूनो के सधले रहस. एगो निपुण राजनेता के तरे ऊ ईहो कऽके भी देखवले. शतरंज के बेहतरीन खिलाड़ी के तरे ऊ भारत अउर पाकिस्तान दूनो के साथे अच्छा संबंध स्थापित कइले बाड़े जवना के लाभ भी अफगानिस्तान के जरूर मिली.
पाकिस्तान बखूबी जानेला कि ऊ भारत के सामने ना टिक सकी काहेंकि भारत के आर्थिक शक्ति ओकरा से कहीं जादा बा. विदेशी मदद के ऑक्सीजन पऽ चले वाला देश ई उमेद कइसे कऽ पाई कि ऊ पड़ोसी देश के अपना मु_ी में रख सकी अउर ओकरा नीतियन के भी प्रभावित कऽ पाई. खाली ब्लैकमेलिंग के बल पऽ ई काम नइखे कइल जा सकत. अफगानिस्तान के विदेशी मदद के मामिला में भारत ओइसे भी चउथे नंबर पऽ बा, 2011 के अंत तक ई आंकड़ा 2 बिलियन डॉलर ले पहुंच चुकल होई. एह मामिला में अमेरिका, जर्मनी अउर जापान भारत से आगे बा. भारत के कोशिश बा कि अफगानिस्तान के दक्षिण एशिया में शामिल कइल जाव (ई नई दिल्ली खातिर काफी लाभकारी होई), बाकिर एह मामिला में पाकिस्तान भारत के प्रयासन में अड़ंगा लगा सकी. पाकिस्तान समूचा क्षेत्र में आतंकवाद पऽ नियंत्रण करे में अमेरिका के मदद करे के नाम पऽ एह तरे प्रभावित कऽ सकी कि अमेरिका नई दिल्ली के दूर बनवले खातिर मजबूर कऽ दीहीं.
ई जानल जरूरी बा कि अफगानिस्तान में भारत के दिलचस्पी देखावल अफगानिस्तान खातिर भी फायदेमंद बा क्योंकि ऊ आतंकवाद से सही माने में तबे लड़ सकत बा जब ओकर अर्थव्यवस्था पटरी पऽ आई. एकरा विपरीत पाकिस्तान के नीति भारत से बिल्कुल उलटा बा अउर ऊ अपना फायदा खातिर समूचा क्षेत्र में आतंकवाद के बढ़ावा देत रहल बा. अगर पाकिस्तान अपना लाभ खातिर आतंकवाद के बढ़ावा देत रहल तऽ अफगानिस्तान खातिर आपन अर्थव्यवस्था के दुरुस्त कऽ पावल लगभग असंभव हो जाई.
bho_Deva bho_Deva bho_Deva bho_Deva bho_Deva bho_Deva